Pressemeddelelser - BestPractice Nordic
BestPractice Nordic opruster digital forretningsudvikling og marketing
Vores mission er at forbedre folkesundheden og patientbehandlingen gennem dialog og formidling af ny viden mellem læger og sundhedsfagligt personale. Vi oplever et stort behov for dialog og formidling, og mere end 18.000 læger og andet sundhedsfagligt personale i hele norden får allerede hver måned et nationalt, fagligt funderet perspektiv på nye diagnosticeringsmåder, behandlingsmetoder og nationale guidelines.
”Det er vigtigt for os, at adgangen til ny viden for læger og sundhedspersonale er let, gnidningsfri og så meget på brugerens præmisser som muligt. Da formidling af ny sundhedsfaglig viden i stadig højere grad foregår digitalt, er udviklingen af digitale kanaler et kerneelement i den fortsatte vækststrategi. Derfor udvider vi ejerkredsen med Charlotte Fagernæs Knudtzen, der får ansvaret for digital forretningsudvikling & marketing”, forklarer CEO Peter Bøgkjær.
Charlotte kommer med stærke kompetencer indenfor brand management og digital forretningsudvikling og har arbejdet for blandt andet bureauerne Sigma, Advice A/S og Brandloop. Hun er desuden ekstern lektor på Copenhagen Business School, hvor hun har været medforfatter på flere internationale udgivelser om branding. Charlotte har også erfaring med sundhedsfaglig formidling fra blandt andet Nyt Hospital Nordsjælland og Coloplast. Se mere om Charlottes profil her
”Jeg ser meget frem til at arbejde med at udvikle BestPractice Nordics kommunikationsplatforme. Det handler om at give nem adgang til den nyeste viden om diagnosticerings– og behandlingsmuligheder i en travl hverdag. Det fordrer helt nye måder at arbejde med sundhedsfagligt indhold på”, siger Charlotte Fagernæs Knudtzen.
Charlotte Fagernæs Knudtzen tiltræder sin stilling og indgår i ejerkredsen med virkning fra 3. september 2019.
BestPractice Nordic formidler ny lægefaglig viden og supporterer lægefaglig dialog indenfor en række forskellige lægefaglige specialer i hele Norden. BestPractice Nordic har i dag 15 medarbejdere i Danmark, Norge, Sverige og Finland og udgiver omkring 125 magasiner og 300-400 MEDtalks (lægefaglige videoer) årligt. BestPractice Nordic omsatte i seneste regnskabsår for 20 mio. DKK.
Peter Bøgkjær, CEO & Partner, mobil 2045 7262
BestPractice har for at styrke sin position som formidler af lægefaglig kommunikation og viden, samt for at sikre en fortsat positiv og ekspansiv udvikling valgt at styrke de ledelsesmæssige kompetencer og erfaringer. Det sker med ansættelsen af Peter Bøgkjær som CEO og partner i BestPractice. Peter har gennem sin karriere haft stillinger som leder og CEO af såvel mindre som mellemstore virksomheder, og hans kompetencer og erfaringer ligger hovedsageligt inden for ledelse og forretningsudvikling. Se mere om Peters profil her